Merc se E-klas toonbeeld van luuksheid, weeldeLuuksheid en weelde. Dit is die eerste twee woorde wat by opkom om Mercedes-Benz se E220d AMG Line-weergawe te beskryf. Spasie, gerief, veiligheid en tegnologie is die ander woorde. Daar is sedert 1946 meer as 14 miljoen van Mercedes se E-klas van die hand gesit en dit is steeds sy topverkoper-model in die passasiersmotorreeks. Ongelukkig is die moderne verbruiker gaande oor ŉ sportnutsvoertuig – en behep met hoër sit. As ŉ mens eers ŉ luukse groot sedanmotor ervaar het – dan steek ŉ sportnuts erg af… veral as ŉ mens nie sleep nie en die goeie teer van die N3 tussen Gauteng en Natal gaan trotseer. Vir die langpad see toe kan ŉ mens nie vir ŉ beter reisgenoot as die E220d vra nie. Die uiters gemaklike taankleurige Nappa-leer-sitplekke gee ŉ weelderige gevoel aan die groot binneruim wat volgeprop is met bondels tegnologie. Danksy ŉ magdom raak-kontroles op die stuurwiel kan die bestuurder vinnig en maklik verskeie funksies uitvoer deur skaars ŉ vinger te lig. Danksy die E220d se lekker groot kattebak kon ons alles wat ons wou vir die week lange seevakansie inpak – daar was selfs genoeg plek vir al baba se speelgoed en benodighede. Nóg ŉ rede hoekom ŉ sedanmotor partykeer ŉ beter oplossing is as ŉ sportnutsvoertuig is eenvoudig die kattebak. Die E-klas se kattebak is 540 liter. Die GLE, Merc se sportnutsvoertuig, sŉ is 630 liter maar dit is egter tot teen die dak, en mens kan nie altyd só laai nie. Ek voel dus dat die sedanmotor se kattebak meer bruikbaar is as die sportnutsvoertuig sŉ. Die Merc ry uiters gemaklik en dit is maklik om by tye te vergeet jy is in ŉ motor. Die ritgehalte is regtig goed en daar is genoeg krag om vinnig verby te steek of om die bulte te laat les opsê. Die E220d spog met 143 kW en 400 Nm en 0 tot 100 km/h vat net 7,4 sekondes en hy sal aanhou snel tot op 235 km/h. Mercedes beweer 4,7 ℓ/100 km en op die lang oop pad is dit beslis haalbaar. Aan die buitekant gee meer chroom, die “A-vormige” diamant-sierrooster, ŉ nuwe buffer, gesplete agterligte en ŉ nuwe bagasieruim-vorm, die E220d ‘n sportiewe voorkoms. Die groot digitale skerms, die jongste geslag MBUX-multimediastelsel met stembeheer, ŉ middelkonsole waar jy ook ŉ magdom funksies kan beheer en die AMG- vlekvrye staal-pedale, deurpanele en swart vloermatte voltooi die sportiewe voorkoms in die binneruim. Kameras rondom die motor gee jou ŉ beeld van bo af as jy moet parkeer en op die oop pad is daar ook ŉ magdom veiligheidstelsels, soos die motor se spoed wat outomaties verminder word wanneer ŉ verkeersopeenhoping gewaar word en die bestuurder nie vinnig genoeg reageer nie. Die luuksheid en krag kom egter teen ŉ prys – vanaf R984 000. Die enigste ander negatiewe punt is dat wanneer jy eers só motor gery het, anders alles middelmatig voel. Die reeks lyk só: Die reeks word gedek deur ŉ 2 jaar/ onbeperkte km waarborg en 5 jaar/ 100 000 km omvattende instandhoudingsplan. Die kompetisie lyk só: 5 jaar/ 100 000 km omvattende instandhoudingsplan 5 jaar/ 100 000 km omvattende instandhoudingsplan